વડીયા કુકાવાવ તાલુકાના ગામડાઓને જોડતા રસ્તાઓ છેલ્લા ઘણા વર્ષોથી નવા ડામરથી મઠેલ નથી તેમ જ ગયા વર્ષે થયેલા અકલ્પનીય વરસાદ તેમજ વડીયા વિસ્તારમાં ઢસા-જેતલસર બ્રોડગેજ ના કામો માં ચાલતા મસમોટા ટ્રકો ૬૦ થી ૭૦ ટન વજનના ભારે-ભરખમ ડમ્પર ને કારણે અને નબળા કામની ગુણવત્તા બધું મળીને રસ્તા અતિ બિસ્માર થયેલ છે આ અંગે આ વિસ્તારના ધારાસભ્ય શ્રી પરેશભાઇ ધાનાણીએ ગુજરાત માર્ગ અને મકાન વિભાગ માં રજૂઆત કરી મંજૂર કરાવેલા છે રસ્તાના કામો ચોમાસું પૂરું થઈ ગયું અને શિયાળો પણ વિદાય થઈ ગયો છે છતાં તંત્રની ઢીલી નીતિને કારણે હજુ સુધી એક પણ રસ્તાનું કામ શરુ થયું નથી આમ ને આમ ચાલશે તો આવતો ચોમાસું પણ પૂરું થઈ જશે તેવું લોકોમાં ચર્ચાઇ રહ્યું છે આ અંગે આ વિસ્તારના જિલ્લા પંચાયતના સદસ્ય શ્રી ધર્મેન્દ્ર પાનસુરીયા એ ગુજરાત વિરોધ પક્ષના નેતા શ્રી પરેશભાઇ ધાનાણી ને રજૂઆત કરી તંત્રનો કાન આમળવા ની રજૂઆત કરી છે